cyanic-selkie/wikianc huggingface dataset:
Arkitekturåret 1494
Arkitekturåret 1494 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1494.
Dodge City
Dodge City er en by i delstaten Kansas og hovedsete for Ford fylke. Byen ligger noe sørvest i staten, ved Arkansas-elven. Ifølge folketallsestimatet for 2004 har byen 25 762 innbyggere. Byen er kjent som et eksempel på en by fra det ville vesten, og western-serien Kruttrøyk (Gunsmoke) var basert på Dodge City.
De første europeerne i området var Francisco Coronado og hans følge. Området lå ved et naturlig vadested for kryssing av Arkansas-elven. Deler av området som nå er Dodge City ble en del av USA ved Louisianakjøpet i 1803. Områdene sør for elven forble spanske, og etterhvert både meksikanske og texanske.
Byen er idag et handelssentrum. Jordbruk er den viktigste næringen, med storfeproduksjon som en viktig del. Byen betjenes av jernbane med passasjertog, regional flyplass og ligger ved krysset av tre motorveier.
Michel-Ange Auteuil (Paris Metro)
Michel-Ange Auteuil er en stasjon på metroen i Paris.
Stasjonen betjener linje 9 og linje 10.
Angolas riksvåpen
Angolas riksvåpen viser de samme tre symbolene som finnes på Angolas flagg. Kniven og tannhjulet er symboler for jordbruks- og industriarbeiderne, og stjernen for internasjonalisme og fremskritt. De fem taggene i stjernen står for enighet, frihet, rettferd, demokrati og fremskritt. I tillegg er det en tradisjonell afrikansk hakke og noen typiske angolanske produkter, hvete, kaffe og bomull. Den åpne boken og soloppgangen henviser til betydningen av utdanning og kultur.
Capital T
Trim Ademi (født 1991 eller 1992 i Prishtina), bedre kjent under sitt artistnavn Capital T, er en albansk musiker og låtskriver. Han rapper og synger på sin egen Priština-influerte ghegisk-albanske dialekt.
Lauterbach (Erzgebirge)
Lauterbach er en bydel i Marienberg i Erzgebirgskreis i Direktionsbezirk Chemnitz i den sørlige delen av Fristaten Sachsen.
Lars Skjølaas
Lars Ingvar Skjølaas (født 14. august 1933, død 21. juli 2011 i Hov i Land) var en norsk lokalpolitiker (Ap). Han var fylkesordfører i Oppland fylke.
Skjølaas vokste opp på småbruket Klokkersveen i Søndre Land. Faren Bernt hadde kjøpt bruket i 1925. Han og kona Margit (1907-91) oppdro der åtte unger, med Lars som den nest eldste. Han var blant annet fylkesordfører i Oppland fra 1992 til 1999. Før det var Skjølaas fylkesvaraordfører og fra 1977 til 1981 vararepresentant til Stortinget. Den politiske karrieren begynte imidlertid i hjembygda Søndre Land. Skjølaas ble i 1971 vararepresentant i kommunestyret, og fra 1975 fast representant. Ved 1975-valget fikk han flest stemmer av Ap-kandidatene. Som fylkespolitiker var han særlig engasjert innenfor landbrukssektoren og sykehussektoren.
Monte Carlo Formel 2 2022
Monte Carlo FIA Formel 2-runden 2022 var et motorracerarrangement som ble holdt 28. og 29. mai 2022 på Circuit de Monaco, Monte Carlo, Monaco. Det var den femte runden av Formel 2-mesterskapet i 2022, og ble holdt som en støtteserie for Monacos Grand Prix 2022.
Lars Skjølaas
Skjølaas hadde slektstradisjoner å bygge på, for faren Bernt Skjølaas (1904-78) hadde vært Ap-ordfører i Søndre Land i 30 år. Han ble altså tidlig politisk interessert, og meldte seg inn i Arbeiderpartiet som 16-åring i 1949. Først da Bernt Skjølaas trakk seg ut av politikken i 1975, ble sønnen Lars valgt inn i Søndre Land kommunestyre.
Jamvekt
Jamvekt er innen norsk dialektologi at det er like mye trykk på begge stavingene i et tostava ord. Jamvekt kan brukes til å forklare de språkhistoriske uttaleforandringene som har skapt kløyvd infinitiv eller til å dele inn de norske dialektene. I dag er det dialektene på Østlandet og i Trøndelag og en del svenske innlandsbygder som har spor av jamvekt. Jamvekt forbindes først og fremst med verb, men i flere dialekter har jamvektsloven også virka i andre ordklasser. For eksempel har de norrøne preposisjonene yfir (jamvekt) og eptir (overvekt) i noen dialekter, blant annet i deler av Telemark, blitt til ivi («over») e.l. og etter. I dialektområdet med jamvekt er jamvektsloven mindre gjeldende i de ytre delene, særlig for andre ordklasser enn verb.
Monte Carlo Formel 2 2022
Gruppe B
Noter:
Lars Skjølaas
Han ble i 1999 hedret med Kongens fortjenstmedalje i gull.
Jamvekt
Jamvektsloven
Jamvektsloven beskriver endringene i uttalen av tostava ord fra norrønt og fram til moderne norsk. Utfallet er to bolker med ord, der vokalen i andre staving har holdt seg i den ene, men blitt redusert i den andre. Jamvektloven gjaldt fra Langesundfjorden i Telemark og Bykle i Setesdal nordover øst for Langfjella til grensa mellom Romsdal og Nordmøre, i Trøndelag og på indre Nord-Helgeland. I utkantsgrensene for endringene, for eksempel i søndre Østfold, er effektene mindre synlige; for eksempel har man her -e i utlyd av jamvektsord.
Jamvektsord
Jamvektsord er ord med kort rotstaving i norrønt, det vil si at rotstavinga hadde både kort vokal og kort konsonant. I disse orda har vokalen i den andre stavinga holdt seg. For eksempel har det norrøne verbet bera («bære») kort rotstaving og har i dialekter med jamvekt derfor blitt til bera, bær(r)a eller liknende. I enkelte dialekter virker også jamning, det vil si at rotvokalen og endevokalen påvirker hverandre og blir likere eller helt like. I disse dialektene heter det gjerne bårrå eller liknende. I blant annet vikværsk har jamvektsloven dessuten virka på substantiv, for eksempel har maga holdt seg fra norrøn tid, da det også het maga (akkusativ av magi, «mage»).
Monte Carlo Formel 2 2022
Sprint løp
Noter:
Jamvekt
Overvektsord
Overvektsord er ord som hadde lang rotstaving i norrønt, det vil si enten lang vokal/diftong eller lang konsonant/konsonantforbindelse. Overvektsord omfatter også ord som hadde overlang rotstaving, som vil si både lang vokal/diftong og lang konsonant/konsonantforbindelse. Disse orda har fått reduksjon av den norrøne vokalen i den andre stavinga, gjerne til trykklett ‑e. Et eksempel er det norrøne verbet kasta, som har blitt til kaste på Østlandet. I Trøndelag og Nordland virker også apokope, så trykklette E-er faller bort. I dette området har kaste dermed blitt videreutvikla til kast’. I deler av apokopeområdet, særlig i nord, virker apokopen også på jamvektsord. Et annet eksempel er det norrøne ordet bakka (akkusativ av bakki, «bakke»), som har lang rotstaving og derfor blitt til bakke.
Bokmål
Med den nye rettskrivinga i 1938 kom kløyvd infinitiv inn som sideform ved sida av infinitiv på ‑e og var så klammeform helt til 1. juli 2005. Skillet mellom hovedformer og sideformer blei da oppheva i bokmål, og det var igjen bare tillatt med infinitiv på ‑e. Det har ellers ikke vært noe skille mellom jamvektsord og overvektsord i bokmål.
Landsmål/nynorsk
I landsmålet var det fra 1901 to ulike normaler, Hægstad-normalen og midlandsnormalen. Mens Hægstad-normalen var hovedform, var midlandsnormalen tillatt for elever og tilsvarte sideformer i dagens nynorsk (til 2012). Midlandsnormalen hadde kløyvd infinitiv istedenfor infinitiv på ‑a, som Hægstad-normalen hadde. Den hadde også skille mellom jamvektsord og overvektsord i svake hunnkjønnsord, men ikke i hannkjønnsord. Mens norrønt og Hægstad-normalen hadde lik bøying for alle svake hunnkjønnsord, hadde midlandsnormalen ei vise – visa i overvektsord, men ei viku – viko i jamvektsord.
Fra 1917 var det bare én landsmålsnormal. Da fikk kløyvd infinitiv bli med videre, mens ulik bøying av svake hunnkjønnsord gikk ut. I 1929 fikk landsmål navnet nynorsk og i 1938 blei kløyvd infinitiv likestilt med infinitiv på -a. I 1959 blei kløyvd infinitiv igjen sideform. Kløyvd infinitiv er likestilt igjen siden 2012, da sideformer som begrep blei tatt ut av rettskrivinga.
Monte Carlo Formel 2 2022
Feature løp
Noter:
Linderud gård
Linderud gård er en tidligere storgård ved Linderud i bydel Bjerke i Oslo og en avdeling av MiA - Museene i Akershus. Gårdsbebyggelsen og hagen er i dag et fredet kulturminne.
Eiendomsforhold og bygning
Gården har i generasjoner tilhørt medlemmer av slekten Mathiesen som også eier Eidsvoll verk og andre eiendommer. Statsråd Christian Pierre Mathiesen var den siste eneeier av gården, mens hans nevø, Jørgen Mathiesen (1901–1993), var siste medlem av slekten som bodde på Linderud gård. Jørgen Mathiesen og hans andre ektefelle, Cecilie født Aall, gjorde en stor innsats i siste halvdel av 1900-tallet for å få restaurert og møblert en rekke stuer og rom på Linderud slik de finnes der i dag.
Av det godskomplekset som tidligere hørte sammen med eiendommen, finnes i dag bare den gamle hovedbygningen i utmurt bindingsverk fra 1714, med senere bordkledning, og en del av den opprinnelige hagen.
Hagen og plantefredningsområdet
Hagen på 46 dekar som omkranser hovedbygningen på alle sider, er Østlandets mest særpregede 1700-tallshage med trekk fra renessansestil, oppdelt i fire deler som har liten sammenheng.
Terrassehagen på sydsiden av hovedbygningen har en hovedakse som står asymmetrisk på bygningen. Fra utgangen mot hagen er det et vidt utsyn over Groruddalen. I sydenden av hagen, bak en trerekke, ligger en 70 meter lang kanal som et overraskelsesmoment. Utenfor denne avsluttes hagen mot sør av en 180 meter lang «lindehall» med trær fra omkring 1750. Som vestvegg i hagen ligger en 120 meter lang hasseltunnel. Både kanal, lindehall og hasseltunnel er hageelementer karakteristisk for norske renessansehager.
Også adkomstalléen inn fra Trondheimsveien står asymmetrisk på hovedbygningen.
Vest for tunet ligger en parterrehage. I sørvest ligger en frukt- og kjøkkenhage.
Hagen på Linderud ble restaurert i 1914, blant annet ved at elementer av den opprinnelige hagen som var endret i retning av landskapsstil, ble tilbakestilt. I 1954 ble hagen igjen restaurert og strammet opp.
18 dekar av hagen ble 15. januar 1960 fredet (plantefredningsområde).
Kulturminne
Linderud gård er et kulturminne og har nummer 86197 i Riksantikvarens kulturminnebase.
Goochland County
Goochland County er et fylke i den amerikanske delstaten Virginia.
Greene County (Virginia)
Greene County er et fylke i den amerikanske delstaten Virginia.
Christie (band)
Christie er et engelsk softrock-band som ble dannet på slutten av 1960-tallet. Deres største hit er «Yellow River» fra 1970.
Bandet bestod av vokalisten, bassisten og låtskriveren Jeff Christie (født Jeffrey Christie, 12. juli 1946, Leeds, Yorkshire, England), den opprinnelige gitaristen Vic Elmes og trommeslager Mike Blakley.
Jeff Christie komponerte «Yellow River» i 1970, han ga den til Mikes bror Alan Blakely i The Tremeloes som spilte det inn for å komme ut som singel, men Tremeloes ombestemte, de ville forandre litt på musikkstilen sin. Jeff Christie brukte Tremeloes 'backing track' og bande fikk navnet Christie. Resultatet ble en britisk nummer én hit i juni 1970, den ble også en hit i USA, nr. 23, videre spredde populariteten seg og den var nummer en i 26 land, globalt solgte den over 30 millioner.
Oppfølgeren kom i oktober 1970, «San Bernadino» (skulle det vært San Bernardino i California de synger om?), ble nr. 7 i Storbritannias og nr. 1 i Tyskland.
Bandet fortsatte med ulike besetninger til 1976 og Jeff Christie gjenopplivet bandet i 1990 med Simon Kay på gitar og Adrian Foster trommer.
Rikard Høyem
Rikard Høyem (født 1955) er en norsk lærer, skoleleder og organisasjonsarbeider som var leder av Norges Handikapforbund fra 1986 til 1989.
Høyem er utdannet lærer. Han begynte å arbeidet med de funksjonshemmedes sak allerede som ung og var med på etablere Norges Handikapforbunds Ungdom (NHFU) i 1979. Han har hatt flere lederposisjoner innen organisasjonen. Blant annet så var leder for Handikappedes Ungdomsklubb (HUK) fra 1978 og frem til han i 1981 ble han valgt til leder for NHFU. I 1986 ble han valgt til leder for NHF, et verv han hadde frem til 1989. Høyem ble siden ansatt ved Flå skole på Ler i Melhus. Her har han blant annet hatt stillingen som virksomhetsleder (frem til 2008).
Han ble gift i 1980 med Ragnhild Urdshals Høyem (f. 1956). Også hun har vært aktiv i NHF var i en periode leder for NHF Trøndelag. De har begge funksjonshemninger og er bosatt på Kvål i Melhus kommune.
Trinidad og Tobago under Vinter-OL 1994
Trinidad og Tobago under Vinter-OL 1994. To mannlige sportsutøvere fra Trinidad og Tobago deltok i bobsleigh under Vinter-OL 1994 i Lillehammer i Norge. Trinidad og Tobago, som deltok for første gang i et vinter-OL, vant ikke noen medaljer. Beste plassering var en 37.-plass i toerbob.
Olav Høiland
Olav Magnus Høiland (1927–2014) var en norsk friidrettsutøver som representerte Vikedal IL og Haugesund IL. Han vant ett NM-gull og tre NM-sølv på 800 meter og 1500 meter i perioden 1948–1950.
Høiland vokste opp på gården Opsal i Vikedal. Som ung mann drev han med skogsarbeid på hjemplassen, før han flyttet til Haugesund for å få bedre forhold til løpetrening. Like etter andre verdenskrig var Høiland en av landets beste mellomdistanseløpere, og representerte Norge i flere landskamper.
I Haugesund arbeidet Høiland som politimann. Senere flyttet han hjem til Vikedal for å ta over farsgården, og la samtidig opp som aktiv friidrettsutøver.
Pirangi
Pirangi er en kommune i delstaten São Paulo i sørøstregionen av Brasil.
Nørreport
Nørreport var navnet på flere danske byporter: Betydningen er *Den nordre porten*
Felipe Anderson
Felipe Anderson Pereira Gomes (født 15. april 1993) er en brasiliansk fotballspiller som spiller for den italienske klubben SS Lazio.
Han signerte en femårskontrakt for Lazio den 25. juni 2013 for en overgangssum på 7,8 millioner euro. Den 7. juni 2015 debuterte han for det brasilianske landslaget i en treningskamp mot Mexico, en kamp de vant 2-0.
Liste over fjell
Fjell over 8000 meter
De 14 fjellene over 8000 meter (jordens høyeste fjell) er alle lokalisert i Himalaya:
Syv topper
De høyeste toppene på sine respektive kontinenter.
Alpene
Se også: Alpene
Balkan
Se også: Liste over fjell i Hellas.
Indonesia
Bali
Gambias riksvåpen
Gambias riksvåpen har vært i bruk siden 18. november 1964. Det viser to løver som holder en øks og en hakke, og støtter et skjold som avbilder enda en øks og en hakke, i kryss. Oppå toppen av skjoldet er plassert en heraldisk ridderhjelm med en oljepalme (et viktig tre i Gambia) som hjelmtegn. Nederst er det nasjonale mottoet: «Progress - Peace - Prosperity» (Fremskritt - Fred - Velstand).
De to løvene representerer Gambias kolonihistorie, som del av det Britiske imperiet. Øksen og hakken symboliserer viktigheten av jordbruk for Gambia. De anses også å representere de to største etniske gruppene i landet: Mandinka og Fulani.
Sportsåret 1868
Dødsfall
…
Miromesnil (Paris Metro)
Stasjonen betjener linje 9 og linje 13.
Sør-Evvia-bukten
Fjell dominerer i sørvest og nordøst bortsett fra dalen ved elven Asopos i sørvest. Det går fergesamband mellom Skala Oropou og Eretria, og deler av linjen mellom Agia Marina og Nea Styra går gjennom Sør-Evvia-bukten. Det ligger flere strender og havner rundt bukten.
Greensville County
Greensville County er et fylke i den amerikanske delstaten Virginia.
Kulturhuset Finnsnes
Kulturhuset Finnsnes er et kulturhus på Finnsnes. Det ble åpnet i 1995, og er et tilbygg på Rådhuset.
Kulturhuset på Finnsnes er et naturlig midtpunkt for kulturlivet i Lenvik. Kulturhuset består av to saler, der storsalen rommer 400 mennesker.
East Delhi (distrikt)
Demografi
Ved folketellingen i 2011 var det 1,707,725 innbyggere i distriktet, mot 1,463,583 i 2001. Den urbane befolkningen utgjør 99,79 % av befolkningen.
Barn i alderen 0 til 6 år utgjorde 11,10 % ved folketellingen i 2011 mot 14,05 % i 2001. Antallet jenter i den alderen per tusen gutter var 870 i 2011 mot 865 i 2001.
Patriarken av Beirut
Patriarken av Beirut kan referere til tre ulike patriarker med sete i eller ved Beirut:
Se også
Beirut bispedømme
Stephanie Schiller
Stephanie Schiller (født 25. juli 1986) er en tysk roer som spesialiserer seg i dobbeltsculler. Under Sommer-OL 2012 i London representerte hun landet sitt, der hun ble nummer 9. Hun tok bronse under Sommer-OL 2008 i dobbeltfirer.
Where Flamingos Fly
Where Flamingos Fly er et musikkalbum med Karin Krog og Jacob Young, utgitt i 2002.
Truck racing
Truck racing er en form for motorsport som kjøres med modifiserte trekkvogner på bane.
Sporten startet i Europa for over 20 år siden og hadde stor suksess. Sporten hadde tilbakegang på 1990-tallet, men i de siste årene har interessen for denne sporten øket og i dag er det over 30 faste lag som konkurrerer. Sporten reguleres nå av Fédération Internationale de l'Automobile (FIA) som påser at kjøretøyene samsvarer i oppsett og original stand. FIA definerer også sikkerhetsstandardene som er påkrevet for å konkurrere.
Av sikkerhetsmessige årsaker er hastigheten begrenset til 160 km/t. Maksimal vekt er satt til 5500 kg. Løpene har rullende start, og vanlige løp går over fra 8 til 12 runder. Selv om det ikke er en kontaktsport kan mindre kollisjoner forekomme på grunn av den fysiske størrelsen på kjøretøyene og avstanden mellom kjøretøyene i løpene. Skade på sjåførene forekommer veldig sjelden.
Til forskjell fra andre former for motorsport skal bilene se ut som og hovedkomponentene som brukes skal være de samme som deres motparter på veien for å være i samsvar med regelverket.
Alle sjåførene må inneha motorsportlisens utstedt av Motor Sports Association, eller av en tilsvarende nasjonal motorsportorganisasjon fra sjåførens land.
De lastebilene som benyttes i truck racing dekker de vanligste merkene de siste 20 årene.
Regelverket tillater lastebilene å konkurrere i to klasser slik at lastebiler uten sofistikerte motorkontrollsystemer, støtdemping og bremsesystemer kan konkurrere effektivt.
British Truck Racing Association er organet som organiserer truck racing. Det ble grunnlagt i 1984.
Sportsåret 1869
Dødsfall
…
Swedish Open
Swedish Open er en ATP-turnering i tennis som inngår i 250 Series og spilles årlig i Båstad i Sverige. Turneringen spilles på grus og blir som regel avholdt andre uken i juli. Turneringen spilles på Båstad tennisstadion, som ligger med utsikt over Laholmsbukten i tilknytning til Hotell Skansen. Båstad tennisstadion har gjennomgått omfattende om- og påbygginger ferdigstilte i 2001 og i 2007.
Turneringen omfatter i dag herresingel og herredobbel. Fra turneringens første år, 1948 til og med 1990, var også kvinnesingel og kvinnedobbel med i turneringen. Turneringen for kvinner returnerte i 2009 og ble holdt frem til 2017.
Tittelsponsorer
I og med den kommersielle verdien i turneringen, navngis turneringen etter tittelsponsoren.
De siste tittelsponsorene:
International Series Tournament of the Year
Turneringen har fått utmerkelsen «International Series Tournament of the Year» hvert år i perioden 2002-2007. Utmerkelsen blir avgjort med avstemning blant spillerne i ATP-touren og turneringen er den første som har fått utmerkelsen seks år på rad.
Jens Köppen
Jens Köppen (født 6. januar 1966 i Kyritz), tysk roer som deltok i de olympiske leker 1988 i Seoul og 1992 i Barcelona.
Köppen vant en olympisk bronsemedalje i roing under Sommer-OL 1988 i Seoul. Han var med på den østtyske dobbeltfireren som kom på tredjeplass bak Italia og Norge. De andre roerne var Steffen Bogs, Steffen Zühlke og Heiko Habermann. Han er gift med Kathrin Boron.
Vera Miles
Vera Miles (født Vera Juni Ralston 23. august 1929 i Boise City i Oklahoma) er en amerikansk skuespiller som har vunnet mye popularitet for sine roller i filmer som Psycho, På sporet, Feil mann, Mannen som skjøt Liberty Valance og Psycho II.
Vera Miles ble ferdig uteksaminert fra Wichita North High School i 1947. Hun ble kronet til Miss Kansas for 1948. Hun flyttet til Los Angeles i 1950, og der spilte hun flere små roller i forskjellige filmer og TV-serier. Forsinkelser i produksjonen og på grunn av hennes graviditet av sønnen, Michael, med hennes daværende ektemann Gordon Scott, kostet Miles den ledende rollen mot skuespiller-kollega James Stewart i filmen Vertigo (1958)
Miles opptrådte sammen med Susan Hayward og John Gavin i en skinnende ny versjon av filmen Back Street. Som er et melodrama som handlet om utroskap fra 1961 og ble regissert av David Miller og var basert på den svært populære romanen fra 1931 av forfatter Fannie Hurst. Hun pensjonerte seg fra skuespiller-yrket i 1995. Miles bosatte seg i California på sine eldre dager. Hun nektet enhver samfunnskontakt, som intervjuer og offentlige opptredener, og hun har holdt en svært lav profil siden pensjoneringen sin.
Miles' første ektemann het Bob Miles. De var gift mellom 1948 og 1954 og hadde to døtre sammen, som het Debra Miles, født i 1950, og Kelley Miles, født i 1952. Etter skilsmissen deres, ble giftet hun seg med Gordon Scott fra 1954 til 1959, og de hadde sønnen, Michael Scott, født i 1957 sammen.
Etter skilsmissen deres, ble Vera gift med skuespilleren Keith Larsen fra 1960 til 1971, og de hadde en sønn, Erik Larsen, født i Burbank i California den 30. april 1961. Larsen giftet seg på nytt, etter deres skilsmisse i 1971, men Miles er fortsatt single etter skilsmissen deres.
Parallell prosjektering
Parallell prosjektering er når det foregår en samtidig bygging og prosjektering i et bygg- og/eller anleggsprosjekt. Samtidigheten går ut på at entreprenørene mens de holder på med sin utførelse av arbeidene, får levert tegninger, beskrivelser og beregninger («prosjekteringen») som løpende blir utarbeidet av arkitekt og ingeniører («de prosjekterende»). Dette blir også kalt for faseforskjøvet prosjektering (engelsk: «phased delivery strategy»/«fast-track-construction»), se Barbo side 30.
Parallell prosjektering er i motsetning til at prosjekteringen er ferdigstilt i sin helhet som en del av et konkurransegrunnlag, eller annen forespørsel, til entreprenører. Prosjekteringsmaterialet er i begge tilfeller en viktig forutsetning når entreprenører utarbeider sine tilbud, og dette materialet inngår deretter i kontraktene mellom entreprenører og byggherre. Jo mer entydig og fullstendig prosjekteringen er, desto sikrere blir grunnlaget for entreprenørene til å beregne kvalitet, priser og frister i sine tilbud.
Forholdet er noe annerledes når prosjektet er organisert som en totalentreprise, fordi da står entreprenøren selv for hele eller det vesentlige av prosjekteringen. Men også i totalentrepriser vil normalt konkurransegrunnlaget/forespørselen ha en beskrivelse av prosjektet og hvilke resultat- og funksjonskrav som byggherren stiller. En annen organisering av prosjektet er det når entreprenøren(e) kommer inn allerede på planleggingsstadiet og bistår byggherren med hvordan prosjektet skal bli lagt opp videre. Dette blir ofte kalt «samspillskontrakter», «partneringkontrakter» eller lignende.
I en tradisjonell entreprise («utførelsesentreprise») opptrer de prosjekterende på vegne av byggherren og har sitt kontraktsforhold bare med denne og ikke med entreprenørene. I forhold til entreprenørene er det da byggherren som bærer risikoen for at prosjekteringsmaterialet blir gitt til entreprenørene i riktig tid og til riktig kvalitet. Dersom det er feil, utelatelser og forsinkelser i den parallelle prosjekteringen, vil entreprenørene vanligvis kreve mer penger («vederlagsjustering») og mer tid («fristforlengelse») av byggherren. I slike tilfelle er det byggherren som må kreve dette dekket av de prosjekterende.
Parallell prosjektering forekommer også som beskrivelse på at flere prosjekterende arbeider samtidig med prosjekteringen. I større prosjekter kan dette bli organisert i en prosjekteringsgruppe, og med et avtalt solidarisk ansvar mellom deltakerne for prosjekteringsfeil og forsinkelser.
Combine painting
Combine painting, eller på norsk kombinert maleri, er en teknikk hvor kunstverk har ulike tredimensjonale objekter i overflaten på maleriet, noe som skaper en blanding av et maleri og en skulptur. Objekter kombinert med maleriet kan være fotografier, klær, avisutklipp eller annet.
Det engelske begrepet «combine painting», kombinert maleri, er nært knyttet til den amerikanske kunstneren Robert Rauschenberg (1925–2008) som lanserte begrepet for å beskrive sine egne verk. Rauschenbergs verk utforsket de uklare grensene mellom kunstverk og hverdagslivet.
Tina Manker
Tina Manker (født 3. mars 1989) er en tysk roer som spesialiserer seg i dobbeltsculler. Under Sommer-OL 2012 i London representerte hun landet sitt, der hun ble nummer 9.
Alv Kveberg
Alv Kveberg (født 28. mars 1921, død 31. august 1998) var en norsk friidrettsutøver som representerte Alvdal IL og IL i BUL.
Han vant ett NM-gull og sju NM-medaljer på 3000 meter hinder, 5000 meter og terrengløp i perioden 1947–1951.
Hermann Fabini
Hermann Armeniu Fabini (født 8. mars 1938 i Brașov) er en rumensk arkitekt og politiker (Partidul Național Liberal). Fabini er Siebenbürgen-sakser.
Utdanning og arbeidsliv
Fabini vokste opp i Bușteni og fikk sin første utdanning forskjellige steder i Transilvania. Etter endt gymnasium i 1955 studerte han arkitektur i București til 1962. Mellom 1962 og 1968 arbeidet han som arkitekt i Mediaș, deretter arbeidet han ved Den evangeliske kirke, ved Kulturminnevernemyndigheten i București og ved en statlig bedrift i Sibiu. Mellom 1989 og 1990 var han kulturreferent ved Den evangeliske kirke. Siden 1990 har han arbeidet som selvstendig arkitekt.
Fabini deltok på slutten av 1980-årene i saneringen av Sibius gamleby og ved vedlikeholdet av mange kirkefestninger. Her kan nevnes saneringen av kirkefestningen Biertan, som siden 1993 tilhører Verdensarven. For denne restaureringen fikk Fabini Europa Nostra-prisen. Han har også bidratt ved restaureringen av Brukenthal-palasset og Domkirken i Sibiu, Margareta-kirken i Mediaș og Den svarte kirken i Brașov.
I 1978 fikk Fabini en doktorgrad for sin avhandling om gotisk boligbygging i Transilvania. Avhandlingen ble utgitt som bok i 1983 i Romania og i 1989 i tyskspråklige land.
Fabini er medlem av det vitenskapelige rådet for Europa Nostra.
Harald Franklin Knudsen
Politisk aktivist
Sammen med meningsfeller gjorde Knudsen i 1936 innbrudd hos den russiske kommunisten Lev Trotskij, som var i Norge og hadde søkt asyl. Under innbruddet ble det funnet bevis på at Trotskij drev med utstrakt politisk virksomhet under oppholdet, og han ble derfor nektet asyl.
Hermann Fabini
Bøker
Fabini er også forfatter av arkitekturlitteratur om Transilvania. Han er siden 1996 innehaver av Monumenta-forlaget, som utgir serien «Baudenkmäler in Siebenbürgen». Den består av 55 bøker, som nesten alle er forfattet av Fabini.
Harald Franklin Knudsen
Politisk aktivist
Den 8. april 1940 leide Knudsen rom på Hotel Continental i Oslo og overnattet der sammen med Vidkun Quisling som gikk i dekning under det tyske angrepet på Norge. Dagen etter var han med Quisling til NRK hvor Quisling annonserte sitt statskupp (Vidkun Quislings radiotale 9. april 1940).
Harald Franklin Knudsen var Quislings privatsekretær fra april 1940, og leder av NS Kamporganisasjon fra oktober 1940 til juli 1941, hvor han så meldte seg inn i Waffen-SS. I 1942 fikk han permisjon derfra for å bli nazi-innsatt generalsekretær i Norges Rederforbund.
I landssvikoppgjøret etter krigen ble Knudsen dømt til seks års tvangsarbeid, 10 års rettighetstap og inndragning av 35 000 kroner. Han opprettholdt kontakten med NS-miljøet, og hadde flere innlegg i NS-avisen Folk og Land, hvor han var medarbeider.
Han opphold seg i den siste tiden på Tenerife, hvor han døde i 1976.
Hermann Fabini
Bøker
Fabinis hovedverk er Atlas der siebenbürgisch-sächsischen Kirchenburgen und Dorfkirchen, som består av to bind på til sammen ca. 1300 sider, som beskriver alle kirkefestningene og landsbykirkene i Transilvania. Atlaset anses som et standardverk  og gir for første gang et overblikk over alle prekestolaltrene i de beskrevne kirkebygningene som ble bygd etter reformasjonen.
Politisk liv
Fra januar til mai 1990 var han medlem av det provisoriske rådet av det provisoriske rumenske parlament. Mellom 1992 og 1996 var han byrådsmedlem av Sibiu og til 2000 medlem av fylkesrådet Sibiu. Mellom 2000 og 2004 var Fabini medlem av det rumenske senatet for Partidul Național Liberal.  Der engasjerte han seg særlig mot Dracula-fornøyelsesparken som var planlagt bygd i Sighișoara. Han beskjeftiget seg også med Romanias integrasjon i EU.
Privatliv
Hermann Fabini er gift med Alida Fabini, og de har tre barn. Hans bror er kunstneren Wilhelm Fabini.
Stumtjener
En stumtjener er et stativ til opphenging av klær, særlig yttertøy. Den består som regel av en lang, loddrett stang med fot nederst og en anretning med kroker eller knagger øverst, gjerne satt i en rundkrets, og i mange tilfeller også med ekstra kroker på selve stangen. Stumtjenere finnes både i messing, stål og tre. Messing var vanligere før enn det er i dag.
Julekveld (album)
Julekveld er et musikkalbum med Nidarosdomens Guttekor fra 1995. Dirigent er Bjørn Moe.
Bismerpund
Bismerpund er en gammel måleenhet for vekt. Ifølge landsloven av 1277 ble et bismerpund inndelt i 24 bismermerker. På den tiden tilsvarte et bismerpund ca. 5,14 kg, men vekten økte med årene. Et bismerpund tilsvarte på 1800-tallet ca. 5,977 kg. Tre bismerpund utgjorde en vog (våg).
Forskjellige verdier
Fra 1683 var 1 bismerpund = 12 pund (= 24 merker) = 5,997 kg. Lov av 28. juli 1824 satte 1 bismerpund =5,977 kg.
Sportsåret 1870
Dødsfall
…
New Delhi (distrikt)
New Delhi er et distrikt i det indiske nasjonale hovedstadsterritoriet Delhi.
Operation Sonderaktion Krakau
Operation Sonderaktion Krakau var kodenavnet for nazistenes aksjon mot professorer og lærere ved Det jagellonske universitet i det av Tyskland okkuperte og så annekterte Kraków.
New Delhi (distrikt)
Demografi
Ved folketellingen i 2011 var det 133,713 innbyggere i distriktet, mot 179,112 i 2001. Den urbane befolkningen utgjør 100 % av befolkningen.
Barn i alderen 0 til 6 år utgjorde 8,64 % ved folketellingen i 2011 mot 12,00 % i 2001. Antallet jenter i den alderen per tusen gutter var 884 i 2011 mot 898 i 2001.
Operation Sonderaktion Krakau
Hendelsen
Den 6. november 1939 gjennomførte SS-Obersturmbannführer Bruno Müller og en innsatskommando fra SS aksjonen. Man forespeilet at Müller skulle holde en forelesning om den tyske okkupasjonsmaktens planer for Polens undervisnings- og utdannelsesvesen, og innkalte 183 professorer og medarbeidere ved Det jagellonske universitetet og to andre læresteder til Collegium Novum. Samtlige ble arrestert og deportert til konsentrasjonsleirene Sachsenhausen og Dachau.
Noen prominent arresterte under Sonderaktion Krakau
Nedenfor noen av de utvalgte akademikere som ble arrestert6. november 1939. Toget med 173 av dem ankom Breslau 10. november 1939. Etter to og en halv uke i lokale fengsler ble de transportertt videre vestover.
Merry Christmas Everyone
«Merry Christmas Everyone» er en julesang av den walisiske singer-songwriteren Shakin' Stevens og ble utgitt 25. november.
Sangen gikk til nummer 1 i Storbritannia, nummer 3 i Irland, nummer 4 i Østerrike, Tyskland og Sverige, nummer 6 i Danmark, nummer 9 i Polen, nummer 10 i Belgia og nummer 21 i Sveits.
Leucastea
Leucastea er en slekt av biller som hører til gruppen trebladbiller (Megalopodidae).
Utseende
Middelsstore (ca. 5-10 millimeter), avlange, matte, gule eller røde og svarte trebladbiller. Oversiden er fint punktert med grove.oppstående hår. Antennene er tynne, omtrent så lange som hode + pronotum. Pronotum er bredere enn langt, rundet. Dekkvingene er jevnbrede, noe mindre enn dobbelt så lange som til sammen brede. Beina er nokså korte og kraftige.
Levevis
Trebladbillene er planteetere.
Utbredelse
Slekten er utbredt i Afrika.
Randselva
Randselva er elva som dannes i sørenden av Randsfjorden, ved Nesbakken på Jevnaker i Viken, og renner via Kistefoss, Viul og Hvalsmoen ned mot Hønefoss i Ringerike kommune.
Randselva renner sammen med Ådalselva (elvestrekning av Begnaelva) like nedenfor Hønefossen i Hønefoss og danner der Storelva, som drenerer til Tyrifjorden og er en del av Drammensvassdraget. Oppstrøms dannelsen av Storelva inneholder Randselva blant annet tre naturreservater; Hovsenga naturreservat, Rankedal naturreservat og Viulkastet naturreservat.
Flomvannføring
Etter nedbøren fra ekstremværet Hans 6. til 9. august 2023 var vannføringen ved Kistefoss målestasjon oppe i nesten 266 m³/s klokken 15:30, økende til 267,25 m³/s klokken 17:00. Klokken 07:30 torsdag 10. august var vannføringen oppe i 319,65 m³/s, men klokken 11:00 var den sunket til 288,25 m³/s. Klokken 10:00 fredag 11. august var vannføringen ved Kistefoss målestasjon igjen økende og oppe i 396,17 m³/s, hvoretter flomtoppen den kulminerte. Lørdag 12. august var vannføringen inn i Randsfjorden 232,29 m³/s (Dokkavassdraget) og ut av den ved Kistefoss 393,77 m³/s klokken 8:00. Søndag 13. august klokken 8:00 var vannføringen 299,5 m³/s, stigende til 347,8 m³/s klokken 19:00. Vannføringen inn i Randsfjorden fra Dokkavassdraget har kulminert og ved Kolbjørnshus bru var den nede i 133,71 m³/s klokken 19:00 søndag. Klokken 8:00 mandag 14. august var vannføringen ved Kistefoss 351,32 m³/s. Tirsdag 15. august kokken 6:00 på morgenen var vannføringen i elva 348,82 m³/s ved Kistefoss. Onsdag 16. august kokken 6:00 på morgenen var vannføringen i elva 296,29 m³/s ved Kistefoss. Torsdag 17. august kokken 6:00 på morgenen var vannføringen i elva 297,86 m³/s ved Kistefoss og har vært ganske stabil siden den tirsdag den 15. klokken 14:00.
Fiske etter storørret
Randselva er ei populær elv blant stangfiskere. Elva er spesielt kjent for de kjempestore tyrifjordørretene som fanges der hvert år, en storørretstamme med gytevanding til denne elva. Det er spesielt populært å fiske med stang på strekningen mellom Viulfossen og Hvalsmoen. I dette området driver også den lokale sportsfiskerforeningen stamfiske hver høst, for å sikre stammen for framtiden. Elverekorden på stang er på 12,7 kg. Elva har også norgesrekord på flue, en ørret på 10,6 kg tatt av Bjørn Smith i 2006. Under stamfisket er det imidlertid melket fisk på mer enn 16 kg.
Elvesurfing
Randsbølgen er en kunstig elvebølge ligger i Randselva. Bølgen egner seg både for elvepadling og elvesurfing, og har vært arrangementsted for norgesmesterskapet i fristil elvepadling. Bølgen kan tilpasses etter vannføringen ved hjelp av en lem under vann, og har sitteplasser for tilskuere.
Kryssinger
Randselva krysses av europavei 16 med Randselva bru og av Roa–Hønefosslinjen som inntil 1989 var en del av Bergensbanen.
Thalia
Thalia eller Thaleia (gresk: Θαλία eller Θάλεια, «gledesbringende», «blomstrende», fra gammelgresk θάλλειν, thállein; «å blomstre», «å være frodig») er i henhold til gresk mytologi en muse for komedie og hyrdepoesi. I denne konteksten har hennes navn betydningen «blomstrende» ettersom lovprisningene i hennes sanger blomstret gjennom tidene. Hun ble framstilt som en datter av Zevs (himmelguden) og Mnemosyne (personifiseringen av minnet). Hun var den åttende fødte av de ni musene.
I klassisk tid da musene ble gitt særskilte kunstneriske og litterære områder, ble Thalia navngitt som musen for komedieteater og idyllisk poesi. I denne skikkelsen ble portrettert i kunsten med attributtene komediemaske, en hyrdestav og en krans av eføy. Hun ble tenkt som en ung kvinne med et muntert vesen, kronet med en krans av eføy, kledd med støvler og i den ene hånden holdt hun den komiske skuespillerens maske. Mange av hennes statuer framstilte henne også ved å holde et jakthorn og/eller trompet, begge deler ble benyttet for å øke skuespillernes stemmer i antikkens komedier.
Musene
De ni muser er:
Vladimir Akimov
Vladimir Ivanovitsj Akimov (russisk: Владимир Иванович Акимов; født 20. juli 1953 i Moskva, død 20. juli 1987 i Moskva) var en sovjetisk vannpolospiller som deltok i de olympiske leker 1980 i Moskva. Akimov ble olympisk mester i vannpolo under Sommer-OL 1980 i Moskva. Han var med på det sovjetiske laget som vant vannpoloturneringen foran Jugoslavia og Ungarn. Akimov spilte åtte kamper og scoret to mål i OL-turneringen.
Hans eldre bror Anatolij var også vannpolospiller og vant OL-gull for Sovjetunionen 8 år tidligere under Sommer-OL 1972 i München.
Anvendt økologi
Anvendt økologi er studiet om hvordan mennesket påvirker økosystemet, reduserer biologisk mangfold og truer fremtidige økosystemtjenester. Anvendt økologi som begrep og eget fagområde (innen økologi) oppsto da det vitenskapelige tidsskriftet Journal of Applied Ecology ble etablert i 1964.
Fylde
Fylde er et administrativt distrikt i Lancashire, England. Administrasjonssenteret er i Lytham St. Annes, mens noen offentlige kontorer ligger i Kirkham.
Distriktet ble opprettet 1. april 1974 da kretsene Lytham, Kirkham og Fylde landdistrikt ble slått sammen. Det har navn etter Fyldehalvøya, som det dekker deler av. Distriktet dekker et areal på 165,69 km² og hadde 75 757 innbyggere i 2011.
Anvendt økologi
Til å begynne med ble forskningen konsentrert om det å øke jordbruksproduksjonen. I dag brukes imidlertid forskningen først og fremst til å utvikle tiltak som gjør det mulig for menneskeheten å kunne fortsette å bruke de biologiske ressursene på en bærekraftig måte. Forskere innen anvendt økologi bruker økologiske teorier, modeller og metoder for å løse reelle problemstillinger, og dermed oppnå en kunnskap som er nødvendig for å utvikle en bedre miljøforvaltning.
Harald Ringstorff
Harald Ringstorff (født 25. september 1939 i Wittenburg, død 19. november 2020 i Schwerin ) var en tysk politiker fra SPD. Fra 1998 til 2008 var han ministerpresident i delstaten Mecklenburg-Vorpommern og i 2007 president for Forbundsrådet.
Ringstorff hadde doktorgrad i kjemi.
Han ble i 2007 hedret med storkors av Den Kongelige Norske Fortjenstorden.
Nord-Evvia-bukten
Nord-Evvia-bukten (gresk: Βόρειος Ευβοϊκός Κόλπος, Vórios Evvoikós Kólpos) er en bukt i Egeerhavet i det sentrale Hellas. Den skiller den nordlige delen av øya Evvia fra det greske fastlandet. Det smale Eripusstredet, nær Khalkida, forbinder bukten til Sør-Evvia-bukten i sør. I nordvest grenser bukten til Maliabukten. Nord-Evvia-bukten er om lag 60 km lang og 10−20 km bred. Den går diagonalt fra nordvest til sørøst.
Gunnar Stålsett
Han var også medlem av Den Norske Nobelkomite fra 1. januar 1985 til 31. desember 1990 og fra 6. desember 1994 til 31. desember 2002, og var dens nestleder 2000–2002. Varamedlem 1991–1994 og 2003–2008. Han var igjen vararepresentant fra 2012 da han møtte i Ågot Valles sykefravær.
Nord-Evvia-bukten
Fjell dominerer de sørvestlige og de nordøstlige områdene, bortsett fra slettene der Ylikisjøen ligger og kystlinjen rundt Khalkída. Flere elver munner ut i bukten.
Steder ved bukten
Følgende byer og landsbyer finnes ved bukten i rekkefølge fra sør og med klokken:
Gunnar Stålsett
Stålsett har teologisk utdannelse fra Menighetsfakultetet i Oslo og ble cand. theol. i 1961. Hans bakgrunn som menighetsprest omfatter tre år i Elverum fra 1979 til 1982. Han har ellers arbeidet med undervisning på Misjonshøgskolen i Stavanger og blant annet som generalsekretær i Det Lutherske Verdensforbund og i Det norske bibelselskap.
Bakgrunn
Familien var kvener. På grunn av fornorskingspresset valgte familien å ta et norsk navn; Stålsett. Det opprinnelige etternavnet Sirkka hadde familien fra landsbygden Sirkka i Nord-Finland. I 1868 forlot Stålsetts kvenske bestefar som var «læstadianer av det mest konservative slaget» ifølge barnebarnet, et hungersrammet Nord-Finland og slo seg ned i Vadsø som gårdbruker og predikant. Stålsetts foreldre behersket kvensk, mens barna lærte bare norsk.
Biskop
I 1998 ble han utnevnt til biskop av Oslo. Utnevnelsen var kontroversiell, og skapte tildels strid fordi et flertall i den kirkelige avstemningen ønsket Odd Bondevik. Regjeringen var også delt mellom Kristelig Folkepartis statsråder som ønsket Odd Bondevik, og Senterpartiet og Venstre som ønsket Stålsett. Statsminister Kjell Magne Bondevik anså seg som inhabil som fetter av Odd Bondevik, og dermed lå veien åpen for at kulturminister og fungerende statsminister Anne Enger Lahnstein sammen med Senterpartiets og Venstres statsråder kunne utnevne sin tidligere partifelle på tvers av fagstatsråd Jon Lilletuns innstilling. Man må helt tilbake til 1968 for å finne et lignende tilfelle der kirkeministerens råd ble satt til side av et flertall i regjeringen ved en bispeutnevnelse.
I løpet av hans embedstid ble det klart at Stålsett var tilhenger av homofile i vigslede stillinger, og dette ga seg også konkrete utslag i ordinasjoner og utnevnelser. Bispemøtet var allerede splittet i 1995, da Ola Steinholt, Rosemarie Köhn og Sigurd Osberg ønsket å åpne for homofile i vigslede stillinger. Stålsetts praksis brøt både med Kirkemøtets og Bispemøtets vedtak fra 1997, der de fastholdt sitt nei til homofile i vigslede stillinger. Kirkemøtet ba i 1997 biskopene i sin tilsettingspraksis om å legge dette vedtaket til grunn, noe Stålsett valgte å se bort fra. Jens Torstein Olsen ble i 2000 tilsatt som kapellan i Majorstuen menighet i Oslo som den første homofilt samlevende prest, og i 2001 ble Nils Jøran Riedl vigslet til prest i Oslo domkirke. Stålsett uttalte i denne forbindelse: "Ordinasjonen av Riedl innebærer ikke noe nytt, da kirken allerede har prester som lever i homofilt partnerskap". Han viste også til Lærenemndas uttalelse i Dingstad-saken om at uenighet i homofilisaken ikke er kirkesplittende", og uttalte: "Kirkens enhet er ikke truet, den ligger i forkynnelsen av evangeliet og forvaltningen av sakramentene.". Etter sitt møte uttalte Kirkerådet at de beklaget at denne ordinasjonen hadde funnet sted, og at det etter deres oppfatning var klart i strid med vedtaket som var blitt fattet i Kirkemøtet. Stålsett markerte seg i 2003 som en sterk motstander av USAs krigsplaner overfor Irak.
Han fratrådte den 28. februar 2005.
De senere år
Fra 2. mai 2006 til 1. juni 2007 var Stålsett medlem av det regjeringsoppnevnte utvalget som skal vurdere de kristne formålsparagrafene i skolen og barnehagen (det såkalte Bostad-utvalget).
Privatliv
Gunnar Stålsett er gift med Unn Stålsett. Sammen har de to barn, prest og professor Sturla J. Stålsett og psykolog og førsteamanuensis Gry Stålsett.
Priser og utmerkelser
Stålsett ble kommandør av St. Olavs Orden i 2000 for sin innsats innenfor internasjonalt kirkelig og humanitært arbeid. I 2010 ble han tildelt medaljegraden av Timor-Lestes orden for hans innsats for fred og forsoning som norsk spesialutsending til Øst-Timor i årene 2006 til 2010.
Chrysolina haemoptera
Både larvene og de voksne (imago) billene lever av å spise blad på næringsplanten.
BokkeReidars Bluesband
BokkeReidars Bluesband er et norsk åttemanns-band med blåserekke som spiller soul, rhythm and blues og blues på norsk.
BokkeReidars ble startet i Volda i 1983, og er et av de lengstlevende bluesband i Norge.
Bandet har utgitt tre plater, der de to første var på engelsk. I 2004 utga bandet sin første norske plate. Siden har soul og blues på sunnmørsdialekt fått bandet til å stå litt ut fra andre band innen denne genren.
Ekstremværet Tuva
Ekstremværet Tuva var et ekstremvær som rammet sørlige Norge og Götaland i Sverige den 31. januar 2008. Ekstremværet kom i form av storm, store nedbørsmengder og høy vannstand. Ekstremvarslet for stormen Tuva ble det andre som ble utstedt i 2008, og det andre på mindre enn en uke.
Årsaken til stormen var at to lavtrykk møttes, det ene fra Island og det andre fra lenger sør i Atlanterhavet. Lavtrykket beveget seg over Skandinavia fra Nordsjøen, over sørlige deler av Norge, midten av Sverige og over til Østersjøen. Før og etter stormen blåste det kraftig.
Forløp
Meteorologisk institutt sendte 30. januar 2008 ut varsel om ekstremværet Tuva. De meldte at det 31. januar, var ventet ekstremvær med storm, store nedbørsmengder og høy vannstand i Agder-fylkene, Telemark, Østfold og Vestfold, også vestlandsfylkene ville få føling med Tuva, da områder i Rogaland og sør i Hordaland. Ifølge Meteorologisk institutt ville det bli opp til full storm, dvs 25 m/s. Om kvelden 31. januar ville det minken til sørvestlig sterk kuling, 20 m/s. Ved Store Torungen fyr i Arendal blåste det en middelvind på 26,1 m/s, og med kast opp til orkan med 33,6 m/s. Meteorologisk institutt i Sverige meldte om vind i 35 m/s, eller orkan styrke i Bohuslän.
Norges vassdrags- og energidirektorat (NVE) sendte også ut sitt eget flomvarsel for lavereliggende områder i Agder og Østfold, det ble varslet mellom 15 og 20 millimeter regn på tre til seks timer på Sørlandet
Skader og konsekvenser
Deler av taket på Gimle aldershjem i Kristiansand løsnet og blåste vekk, i Horten mistet et næringsbygg sitt tak på grunn av de sterke vindkastene, og mange trær blåste ned over veier og jernbanestrekninger i Vestfold , bl.a. stoppet Sørlandsbanen helt opp på grunn av storm-nedfall mellom Sandefjord og Larvik. I Larvik ble fergeområdet stengt helt av under stormen, da store deler av bølgeblikktaket på gangbrua til fergen blåste vekk. I Fredrikstad måtte politiet sperre av et boligområde etter at taket på et industribygg løsnet.
Representanter for forsikringsbransjen estimerte at ekstremværet hadde gjort skader for over 25 millioner kr.
Det ble meldt om at 3000 strømkunder i Skien, Bamble, Larvik, Sandefjord og Tønsberg ble uten strøm
Omtrent 150 personer fra oljeinstallasjonene Veslefrikk, Visund og Huldra, ble plassert på land eller andre oljeplattformer, som en følge av stormen.
Danmark fikk også føling med stormen, bl.a ble Storebæltsbroen stengt. I Sverige mistet over 25 000 mennesker strømmen og mange veistrekninger ble stengt i nabolandet.
Større deler av Færøyene ble uten strøm. Befolkningen ble frarådet fra å kjøre, og mange fiskebåter sank i havnene (spesielt i Skálavík, hvor bare to båter var intakte etter stormen), mange av dem ble også knust til pinneved. 31. januar meldte man vind på 13 m/s for Færøyene neste dag på Dagur og vika. Uværstoppen var torsdag 29. januar, da det ble meldt en vindstyrke på 22 m/s. De første vrakene etter de sunkene fiskebåtene i Skálavík ble først hevet 7. februar.
Konsultasjonsavtalen mellom regjeringen og Sametinget
Konstultasjonsavtalen mellom regjeringen og Sametinget ble signert av kommunal- og regionalminister Erna Solberg og sametingspresident Sven-Roald Nystø 11. mai 2005. Sametingets plenum ga sin tilslutning til prosedyrene 1. juni 2005, og avtalen ble stadfestet ved kongelig resolusjon 1. juli 2005.